
Nastavni zavod za javno zdravstvo ,Dr. Andrija Stampar” « Mirogojska cesta 16

KLASA: 431-03/26-01/1
URBROJ: 251-758-07-7/1-26-6
U Zagrebu, 22.10.2026. 

Na temelju članka 29. Statuta i prijedloga o otpisu i odjavu vozila URBROJ: 251-758-26-1, KLASA: 406-01/26-01/163 donosi se  

ODLUKA

I.

Određuje se prodaja osnovnog sredstva - amortiziranih službenih vozila putem prikupljanja ponuda (javni poziv).

Nadmetanje se oglašava na www.stampar.hr, oglasnoj ploči Zavoda i po potrebi putem internetskog oglasnika.

II.

Predmet prodaje su  slijedeća osnovna sredstva (vozila) :

1.  ZG 6893-GJ   - marka i model vozila - DACIA DOKKER VAN 1,5 DCI


- CIJENA: 4.300 EUR
                                  - godina proizvodnje - 2017
                                  - broj šasije  - UU18SDPJ558665614
                                  - trenutno stanje km: 142 238 km

2.  ZG 6894-GJ   - marka i model vozila - DACIA DUSTER 1,5DCI



- CIJENA: 4.700 EUR

                                  - godina proizvodnje – 2017

                                  - broj šasije  - UU1HSDJ9G58632648
                                  - trenutno stanje km: 242 469 km
3.   ZG 1759-JB   - marka i model vozila - DACIA DUSTER 1,5DCI



 - CIJENA: 5.200 EUR
                                  - godina proizvodnje - 2017
                                  - broj šasije  - UU1HSDJ9G58632649
                                  - trenutno stanje km: 190 052 km
VAŽNO: Zavod je u sustavu PDV. Na ponuđenu cijenu zaračunava se PDV.

III.

Uvjeti prodaje:

· Prodaja se odvija po načelu “VIĐENO – KUPLJENO” što isključjuje sve naknadne rekalamacije kupca na kupljeno vozilo, te su isključeni naknadni prigovori.

Vozila se mogu pogledati u srijedu i petak  od 09-13h uz prethodnu najavu na mob: 091 4678 047 ili 01 46 96 113  ili email:  odrzavanje@stampar.hr
	IV.

Ponuda se može dostaviti za jedno ili više vozila koja su predmet prodaje, ali s odvojenim cijenama. 

Pisane ponude dostavljaju se na adresu Zavoda – Zagreb, Mirogojska cesta 16, poštom ili osobnom dostavom u zatvorenoj omotnici s naznakom „Ne otvaraj - Ponuda za kupnju rabljenog službenog vozila“ a ponude se dostavljaju do 10.11.2026. godine, bez obzira na način dostave.
Na poleđini omotnice potrebno je navesti naziv i adresu ponuditelja.

Ponuda mora sadržavati:

Redni broj, marku i registarsku oznaku vozila na koju se ponuda odnosi, ponuđenu cijenu (bez poreza).

Ponuditelj fizička osoba mora navesti: ime i prezime, OIB, adresu prebivališta, telefonski broj za kontakt, adresu elektroničke pošte, presliku osobne iskaznice.

Ponuditelj pravna osoba mora navesti: naziv i sjedište pravne osobe, OIB.

Podnošenjem ponude ponuditelj prihvaća rok valjanosti ponude od 30 dana od dana isteka roka za podnošenje ponude. Ponuditelji snose troškove pripremanja i podnošenja ponude te nemaju pravo na nadoknadu istih.

Zakašnjele ponude neće se uzeti u razmatranje.

Nepotpune ili neuredne ponude, kao i ponude s ponuđenom cijenom ispod utvrđene početne cijene, neće se uzeti u razmatranje.

Otvaranje ponuda neće biti javno.

Najpovoljnijom ponudom smatrat će se ponuda s najvišom ponuđenom cijenom. Ako dva ili više ponuditelja ponude istu cijenu, najpovoljnijom ponudom će se smatrati ona koja je zaprimljena ranije. O izboru najpovoljnije ponude ponuditelji će biti obaviješteni objavom odluke o odabiru na www.stampar.hr 

Odabrani ponuditelj/i bit će pozvan da u roku od 5 dana od dana objave odluke o odabiru izvrši uplatu ponuđene cijene – uvećano za PDV na IBAN Zavoda. 

Kupcu se odmah po izvršenoj uplati izdaje račun i nakon toga može preuzeti kupljeno vozilo/vozila radnim danom (ponedjeljak-petak), u vremenu od 09-13h uz prethodnu najavu 24 sata ranije na telefon tel: 091 4678 047 ili 01 46 96 113 predstavnika Zavoda iz točke III. ove Odluke. 

Rok za pruzimanje vozila je 3 dana od preuzimanja računa za kupljeno vozilo. Kod preuzimanja vozila sastavlja se i potpisuje zapisnik o preuzimanju.

Ako odabrani ponuditelj odustane od kupnje ili ako ne uplati ugovoreni iznos u ostavljenom roku, vozilo će se prodati slijedećem ponuditelju koji je ponudio najvišu cijenu. 

Porez na promet i druge tražbine vezane za prodaju te sve troškove vezane za prijenos vlasništva snosi kupac. Prijevoz kupljenog vozila nije uključen u cijenu.

Kriterij za odabir je najviša ponuđena cijena iznad istaknute početne cijene za pojedino vozilo. 

U kupnji vozila mogu sudjelovati sve fizičke i pravne osobe s prebivalištem odnosno sjedištem u Republici Hrvatskoj.

V.

Ova Odluka stupa na snagu danom objave, a bit će obavljena na www.stampar.hr i na oglasnoj ploči Zavoda.

V. d. Ravnatelja:

Mr. sc. Nebojša Kirigin, dipl. oec., v.r.


	Ravnatelj:

Dr. Zvonimir Šostar


Dostaviti:

Oglasna ploča Zavoda

www.stampar.hr
Služba za ekonomske poslove

Služba za ljudske potencijale, pravne i opće poslove

Odjel za tehničke poslove

